Γλυκό ψυγείου με πτι μπερ και ροδάκινα
Ένα εύκολο, δροσερό γλυκό ψυγείου για να κεράσουμε σε γιορτές και καλέσματα. Γίνεται με μπισκότα και με ό,τι φρούτα θέλουμε.
1 πακέτο σοκολατένια πτι μπερ , 1 κούπα φρέσκο γάλα , 500 γρ. ροδάκινα φρέσκα, ξεφλουδισμένα και κομμένα σε κυβάκια , 180 γρ. λευκή κουβερτούρα, ψιλοκομμένη , 200 γρ. (1 κεσεδάκι) στραγγιστό γιαούρτι , 1 βανιλίνη , 500 γρ. κρέμα γάλακτος με 35% λιπαρά , φιστίκια Αιγίνης, τριμμένα
Για να φτιάξουμε το γλυκό ψυγείου με την πτι μπερ, σε ένα παραλληλόγραμμο ταψί μεσαίου μεγέθους ή σε ένα πυρέξ στρώνουμε στον πάτο μία σειρά πτι μπερ τα οποία έχουμε βουτήξει στο γάλα. Αν χρειαστεί, σπάμε κάποια μπισκότα για να καλύψουμε εντελώς τον πυθμένα και να μη μείνουν κενά.Απλώνουμε από πάνω τα κυβάκια ροδάκινου.Λιώνουμε την κουβερτούρα στα μικροκύματα ή σε μπεν μαρί και αφού την αποσύρουμε, την ανακατεύουμε ώστε να πέσει λίγο η θερμοκρασία της. Προσθέτουμε τη βανιλίνη και το γιαούρτι και ανακατεύουμε να ενσωματωθούν.Χτυπάμε, σε ξεχωριστό μπολ, με το μίξερ την κρέμα γάλακτος μέχρι να γίνει πηχτή σαν γιαούρτι και προσθέτουμε το μείγμα σοκολάτας-γιαουρτιού.Ανακατεύουμε καλά και απλώνουμε τη μισή κρέμα πάνω από τα ροδάκινα.Βάζουμε άλλη μία στρώση πτι μπερ βουτηγμένα σε γάλα και από πάνω στρώνουμε την υπόλοιπη κρέμα.Τοποθετούμε το γλυκό στο ψυγείο για 2 ώρες.Πασπαλίζουμε το γλυκό ψυγείου με πτι μπερ με τριμμένο φιστίκι Αιγίνης και σερβίρουμε σε τετράγωνα κομμάτια.
Γιαούρτι,Κρέμα Γάλακτος,Ροδάκινο